**Yle Puhe** (aikaisemmin **Yle Radio Peili**) oli Yleisradion radiokanava vuosina 1998–2024. Yle Puhe oli Suomen ensimmäinen puheradio. Lisäksi kanava oli kuultavissa internetissä sekä satelliittijakelussa kanavalla Yle Sat 1. Yle Puhe oli saatavilla koko Suomessa Ylen digi-tv:n radiokanavana, mutta palvelu lopetettiin 30. kesäkuuta 2016.

Yle Radio Peili aloitti lähetyksensä 12. lokakuuta 1998 digitaalisessa DAB-verkossa sekä internetin välityksellä kuuluneena kanavana. Radio Peili oli myös digi-tv:n radiokanava 27. elokuuta 2001 alkaen. Kanava kuului myös YLE24:n Uutisikkunan taustaäänenä jonkin aikaa 2000-luvun alussa. Suomen DAB-verkko lakkautettiin vuonna 2005, jonka jälkeen Radio Peili jatkoi internetissä ja digi-tv:n radiokanavana.

Yle Puhe perustettiin vuoden 2004 alussa, jolloin se oli Radio Peilin rinnakkaiskanava. Ensimmäisen Yle Puheen koostui silloisen Radio Peilin, Yle Mondon ja Golos Suomen (Yleisradion venäjänkielisen palvelun) ohjelmistosta. Yle Puhe kuului aluksi ULA-taajuudella vain Pirkanmaalla ja Tampereella sekä Jyväskylässä. Yle Puhe kuului myös ajoittain keskiaaltotaajuudella. Lisäksi Yle Puheen ohjelmaa pystyi kuuntelemaan tiettyihin aikoihin opintoradiotaajuuksilla. Vuodenvaihteessa 2005-2006 YLE Puhe -nimen käytöstä luovuttiin. Samalla Radio Peilin kuuluvuusalue laajeni ULA-taajuuksille. Radio Peili kuului vuoden 2006 alusta lähtien ULA -taajuuksilla myös Turussa, Kuopiossa ja Lahdessa.

Vuoden 2009 alussa Yle Radio Peilistä tuli Yle Puhe. Kanavan kuuluvuusalue laajeni jälleen, kattamaan lähes koko Suomen.

Radio Peilin sekä alkuperäisen Yle Puheen ohjelmisto perustui Ylen kaikkien radio- ja televisiokanavien puheohjelmiin, joita se yhdisteli uusiksi kokonaisuuksiksi. Kanavalla oli myös vahva uutis- ja ajankohtaistarjonta. Lisäksi kanava lähetti myös urheilun lyhyitä vakiolähetyksiä. Kanavalla lähetettiin runsaasti myös arkistoituja ohjelmia. Kanavalla oli myös omia puheohjelmia.

Yle Puheesta tuli valtakunnallinen kanava vuoden 2012 alussa. Samalla kanava uudistui. Uudistuksen tarkoitus oli tarjota 30–45-vuotiaille ohjelmaa, koska Yleisradion mukaan "Yle Radio 1:n ja nuorisokanava YleX:n välissä oli ikäluokkakuoppa". Lisäksi Yle Puheelle siirrettiin aiemmin Radio Suomessa kuuluneita urheilulähetyksiä. Kanavauudistus herätti kritiikkiä kuuntelijoiden joukossa ja erityisesti urheilua vaadittiin pois kanavalta.

Ennen joulukuussa 2021 toteutettua uudistusta, arkisin kanavan ohjelmistoon kuuluivat muiden muassa Puheen Aamu (klo 7–10), Juuso Pekkinen (10–11), Akti (11-12), Keskipäivän klassikko, Politiikkaradio (12.30–13) ja Nosto (14–15, 16-17) sekä Päivä Tunnissa (17-18). Lisäksi päivittäin kello 13 esitettiin erilaisia viikoittaisia erikoisohjelmia. Näistä pitkäikäisimpiä ja tunnetuimpia Perttu Häkkisen ohjelma, Ali Jahangirin ja Abdirahim "Husu" Husseinin luotsaama Ali & Husu sekä Tommy Lindgrenin ja Petteri Sihvosen kokeellinen urheiluohjelma Lindgren & Sihvonen. Uutiset lähetettiin joka tasatunti aamukuuden ja iltayhdeksän välillä. Yöaikaan lähetettiin Yle Elävä arkiston arkisto-ohjelmia Ylen radiokanavilta. Alun perin arkisto-ohjelmat ulottuivat 1930-luvulta 2000-luvulle, mutta vuodesta 2015 vain 1980-luvulta 2000-luvulle. Urheilulähetykset muuttivat myös iltaohjelmistoa ajoittain.

Yle Puhe kuului vuosina 2012–2018 Yle TV2:n ja TV Finlandin Uutisikkunan taustaäänenä.

Ensimmäinen valtakunnallisella Yle Puheella kuultu musiikkikappale oli Porilaisten marssi, joka soitettiin Sami Jauhojärven ja Iivo Niskasen voitettua parisprintin olympiakultaa Sotšissa 19. helmikuuta 2014. Tätä ennen kanavalla on kyllä kuultu musiikkia, mutta kappaleet ovat olleet vain katkelmia, ja niitä on esitetty esimerkiksi sellaisten uusintahaastatteluiden yhteydessä, jotka ovat sisältäneet musiikkia. Tällaisia ovat muun muassa edesmenneen Radiomafia-kanavan haastattelut. Kanavalla kuullaan toki myös eri ohjelmien lyhyitä tunnusmusiikkeja, kuten ennen urheilulähetyksiä Yle Urheilun tunnusmusiikki.*lähde?*

26. helmikuuta 2018 alkaen kanavalla kuultiin myös musiikkia, 23. joulukuuta 2021 saakka. Ylen mukaan musiikin tarkoituksena oli tarjota pieniä hengähdystaukoja puheen lomaan. Tarkoitus oli, että musiikki "keventäisi niitä hetkiä, jotka ovat vähemmän keskittyneen kuuntelun aikaa, kuten aamua ja iltapäivää".

Yle Puheen ohjelmisto muuttui täysin 23. joulukuuta 2021 klo 18. Tästä alkaen kanava luopui kaikista suorista lähetyksistä. Jotkut puheohjelmat siirtyivät Yle Radio 1:lle, kun taas osa lopetettiin. Ennen lopettamistaan Yle Puhe lähetti Yle Areenan podcasteja ja muita audiosisältöjä. Kanava keskittyi nimensä mukaisesti puhtaasti puheeseen. Urheilu säilyi kanavalla loppuun saakka.

Radio Rapu haastoi Yleisradion markkinaoikeuteen elokuussa 2014, koska Yle Puhe mainostaa itseään sloganilla "Suomen ainoa puheradio", vaikka se ei haasteen mukaan ole totta. Asia sovittiin oikeuden ulkopuolella joulukuussa 2014.

Helmikuussa 2023 Ylen hallintoneuvosto päätti lopettaa Yle Puheen. Päätöksen taustalla on median käytön muutos. Kanavan jakelukuluja haluttiin siirtää sisällön tekemiseen. Yle Puhe lopetti lähetykset 7. tammikuuta 2024.

Lähteet
-------

1. ↑  Kansallisen radiotutkimuksen tuloksia *finnpanel.fi*. Viitattu 19.4.2019.
2. 1 2 3 4  Miten ja miksi Yle Puhe on muuttunut? Yleisradio. Viitattu 8.3.2012.
3. ↑  Ylen radiokanavien jakelu televisiovastaanottimien kautta päättyy *Yle*.  22.6.2016. Viitattu 9.1.2020.
4. ↑  Jarkko Jokelainen: Ensimmäinen digitaaliradiokanava Radio Peili keskittyy uutisiin, ajankohtaisohjelmiin ja jazziin  8.10.1998. Yle. Viitattu 10.3.2023.
5. ↑  Yle Puheen vanhat kotisivut (arkistoitu)  30.1.2006. Yle. Viitattu 10.3.2023.
6. ↑  YLE Radio Peili on nyt YLE Puhe  1.1.2009. Yle. Viitattu 10.3.2023.
7. ↑  Aromaa, Jonni: YLE Puheen uudistuksen vastustajat tapasivat kanavajohtajan  2012. YLE. Viitattu 7.2.2012.
8. ↑  12 vuoden odotus talvikisoissa päättyi - "Pasila, Porilaisten marssi!"  19.2.2014. Yle. Viitattu 20.2.2014.
9. ↑  Yle Puhe uudistaa profiiliaan olympialaisten jälkeen – luvassa uusia ohjelmia ja maltillisesti musiikkia
10. ↑
11. ↑  Radio Rapu on haastanut Yleisradion markkinaoikeuteen *marmai.fi*.  11.8.2014. Viitattu 3.11.2014.
12. ↑  Rapu ja Yleisradio sopivat kiistansa *radiorapu.com*.  19.12.2014. Viitattu 19.12.2014.
13. ↑  Yle Puhe -radiokanava loppuu *Yle Uutiset*.  7.2.2023. Viitattu 14.6.2023.
14. ↑  Yle puhe loppuu ensi vuoden alussa kokonaan – nämä kanavat kuuluvat jatkossa *Iltalehti*.  13.6.2023. Viitattu 14.6.2023.

Aiheesta muualla
----------------

* Yle Puheen kotisivut
* Yle Puheen ohjelmat
* Yle Puheen kanavainfo
* Yle Puheen taajuudet
* Uusinokka, Atte. Millaisena Yle Puhe koetaan? : selvitys Yle Puheella käsiteltävien aihekokonaisuuksien kiinnostavuudesta. Turun ammattikorkeakoulu 2015 (opinnäytetyö)

Yle

|  |  |
| --- | --- |
| Radiokanavat: | 
* Yle Radio 1
* YleX
* Yle Radio Suomi
* Yle Sámi Radio
* Yle Puhe
* Yle Klassinen
* Yle Vega
* Yle X3M
* Yle Mondo
* Yle Sat 1
* Yle Sat 2

 |
| Televisiokanavat: | 
* Yle TV1 (HD)
* Yle TV2 (HD)
* Yle Teema & Fem (Yle Fem, Yle Teema, HD)
* TV Finland

 |
| Uutispalvelut: | 
* Yle Uutiset (selkokielinen, viittomakielinen)
* Yle Urheilu
* TV-nytt
* Yle Ođđasat
* Novosti Yle
* Yle Uutisvahti
* Sää
* Yle Tiede

 |
| Muut palvelut: | 
* Yle Areena
* Yle Elävä arkisto
* Abitreenit
* Digitreenit
* Yle Oppiminen
* Yle Uutisluokka
* Yle Kioski

 |
| Organisaatio: | 
* Yleisradion hallintoneuvosto
* Yleisradion hallitus
* Yleisradion johtoryhmä
* Ylen yksiköt
* Svenska Yle
* Yle Sápmi

 |

Suomalaiset radioasemat

|  |  |
| --- | --- |
| Yle: | 
* Yle Radio 1
* YleX
* Yle Radio Suomi
* Yle Puhe
* Yle Vega
* Yle X3M

 |
| Bauer Media Group: | 
* Basso
* Iskelmä
* Radio 957
* Radio City
* Radio Classic
* Radio Mega Oulu
* Radio Nova
* Radio Pooki
* SuomiRock
* SuomiRäp
* Auran Aallot
* Radio Pori
* Kasari
* Ysäri
* Top51
* KISS

 |
| Nelonen Media: | 
* Aito Iskelmä
* Easy Hits
* Groove FM
* Helmiradio
* HitMix
* Kantriradio
* Loop
* Radio Rock
* Radio Suomipop

 |
| NRJ Finland: | 
* NRJ
* Radio Nostalgia

 |
| Keskisuomalainen: | 
* Radio Keskisuomalainen
* Radio Voima
* Savon Aallot

 |
| Muut: | 
* Classic Hits
* FUN Tampere
* Järviradio
* Kuhan.fm
* Pispalan Radio
* Radio Dei
* Radio Helsinki
* Radio Inari
* Radio Kaakko
* Radio Moreeni
* Radio Ramona
* Radio Rex
* Radio Sandels
* Radio SUN
* Radio Vaasa
* Sea FM Radio
* Radio Kaleva
* Suviseuraradio
* Tampereen Kiakkoradio

 |
| Lakkautetut asemat: | 
* Aito Hitti (2016–2019)
* Aito Kajaus (1989–2019)
* Box (2018–2020)
* Business FM (2016–2019)
* I LUV 2K (2018–2020)
* Metro Helsinki (2005–2017)
* Me Naiset Radio (2021–2023)
* Oi FM (2007–2015)
* Päijänneradio (1989–2001)
* Radio 88,2 (1989–2020)
* Radio 967 (2007–2011)
* Radio Aalto (2007–2020)
* Radio Alex
* Radio KLF (2005–2015)
* Radio Lakeus (1985–1989)
* Radio Manta (1989–2011)
* Radio Majakka (1999–2008)
* Radio Melodia (2008–2016)
* Radio Mikkeli (2013–2020)
* Radio Rapu (2014–2016)
* Radio Seinäjoki
* Radio Sputnik (1999–2019)
* Rogmo FM (2000–2009)
* RÄP (3/2020–9/2020)
* Spin FM (2009–2020)
* Spirit FM (2015–2018)
* The Voice (2007–2016)
* Zoom FM (2008–2011)

 |